
Gan ddefnyddio'r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.


Mae pob plentyn yn wahanol, ac felly, maen nhw’n datblygu mewn moddau gwahanol o fewn amser amrywiol. Datblygiad cyfannol yw’r datblygiad y plentyn ar y cyfan. Mae datblygiad plentyn yn cael ei wahanu i pum maes gwahanol, rhain sef; corfforol, deallusol, ieithyddol, emosiynol, a chymdeithasol (Siencyn, 2008). Mae’n bwysig y bod athrawon yn deall datblygiad plentyn er mwyn alluogi nhw i bigo allan beth mae plant penodol yn eisiau cefnogaeth ynddo o fewn agweddau o’i ddatblygiad. Dywed (Daniels a Shumow, 2003) bod damcaniaethwyr (Case, 1998) a (Cobb, 1994) ac edau gyffredin sy’n berthnasol i addysg, a hwn yw, er mwyn addysgu’n effeithiol y mae rhaid bod athrawon yn deall y plant y maen nhw’n ei ddysgu, a hefyd gweledigaeth y plant yna. Credaf Vygotsky (1978) bod datblygiad plentyn yn mynd llaw wrth law gydag addysg. Wnaeth Vygotsky damcan y ‘Parth Dysgu Procsimol’, sef proses o arwain plentyn i wneud rhywbeth nad oeddent yn gallu gwneud o’r blaen. Fel Vygosky, mae rhai o syniadau Piaget yn berthnasol i’r syniad bod rhaid i athrawon i ddeall datblygiad plentyn er mwyn creu dysgwyr ymreolaethol sydd yn gallu bod yn llwyddiannus yn y byd yma sydd yn newid yn gyflym (Daniels a Shumow, 2003).

Yn yr aseiniad yma byddaf yn canolbwyntio ar ddatblygiad cymdeithasol, emosiynol a gwybyddol Ella. Yn ôl (Siencyn, 2008) dyma yw’r sgiliau meddal sydd yn cyniatau plant i ddysgu wrth ei gilydd, ac yn rhan bwysig o ddatblygiad plentyn. Gall anawsterau yn y datblygiadau yma rhwystro plant rhag cyrraedd eu potensial llawn (Ryder, 2013).

Dywed (Siencyn, 2008) bod y “gallu i gyfathrebu’n effeithiol a chydweithio a’i gilydd” yn sgiliau hanfodol i alluogi plant i ddatblygu yn gymdeithasol, sydd hefyd yn bwydo mewn i ddatblygiad emosiynol a gwybyddol y plentyn. Fel y gwelir wrth broffil Ella mae hi yn gweld y ddwy sgil yma yn anodd gan ddydy hi ddim yn barod i ryngweithio ac yn amharod i rannu. Gellir athro defnyddio gemau lle mae rhaid iddi cymrud tro a rhannu offer, e.e. gemau deis, er mwyn ceisio helpu Ella datblygu ei sgiliau rhannu, ac yn ogystal, iddi gael y cyfle i chwarae gyda phlant eraill, gan fod ni hefyd yn gwybod bod hi’n chwarae ar ben ei hun yn aml. Er mwyn i’r broses o ddatblygu sgiliau rhannu a chydweithio, yn y ffordd yma, i fod yn llwyddiannus efallai bydd angen i’r athro neu gynorthwyydd dosbarth i arsylwi a’i chanmol wrth iddi dangos bod aros am ei thro hi neu pan mae hi’n rhoi’r deis i’r plant eraill pan mae e’n eu tro nhw yn fodlongar. Mae rhan fwyaf o blant yn ymateb yn well pan mae’r oedolyn yn gwobrwyo neu’n cosbi. Yn ysgol Ella mae’n syniad i gael siart gwobrwyo o ryw fath. Yn yr ysgol pontio roedd ganddyn nhw siart pegiau lle roedd y plant yn gallu symud eu peg nhw i fynnu pan mae’r athro yn hapus gyda rhywbeth maen nhw wedi eu gwneud neu sut maen nhw wedi eu hymddwyn. Mae’r athro hefyd yn gallu gofyn i’r plentyn i symud y peg nol lawr os nad ydyn nhw wedi dangos ymddygiad derbyniol. Er dywed (Akdağ & Haser, 2016) bod defnyddio gwobrwyo yn cael plant i ddilyn rheolai e.e yn y sefyllfa yma y rheol yw i rannu ac i gymrud tro, dadlau (Evertson & Weinstein, 2006) fodd bynnag bod defnyddio'r strategaeth yma yn ymateb amrantiad ac yn gallu cael effaith negyddol ar amgylchedd yr ystafell dosbarth. Wrth weld y dull yma yn gweithio yn yr ysgol pontio rydw i yn gweld bod yn ddull effeithiol er mwyn dysgu plant am beth sy’n ymddygiad derbyniol a beth sy’n annerbyniol.

Gellir hefyd defnyddio'r dull o wobrwyo a chosbi er mwyn ceisio cael Ella i ddeall bod rhaid dangos parch at eraill gan fod nad ydy hi yn dangos parch at y plant eraill ar hyn o bryd. Bydd cosbi Ella, gan ddefnyddio'r pegs, felly, yn hybu Ella i dangos parch at y plant eraill er mwyn i geisio osgoi rhaid symud eu peg i lawr. Bydd Ella yn dod i ddeall bod dangos parch at eraill yn hanfodol.

O ran datblygiad emosiynol Ella un o’r pethau sy’n glir wrth edrych ar ei phroffil yw bod hi’n gweld gadael mam yn y bore yn anodd. Wrth edrych ar theori ymlyniad Bowlby rwyf wedi dod i gasgliad o pam mae Ella yn ymddwyn yn y ffordd yma. Mae’n bosib bod mam Ella wedi gadael iddi am gyfnod o amser hir, pan oedd hi rhwng chwe mis a tair blwydd oed ac felly wedi datblygu ymlyniad amwys gyda’i fam. Yn yr amser rhwng chwe mis a tair oed mae ymlyniad cryf wedi datblygu rhwng y plentyn a’i fam, ond nid ydy’r plentyn eto’n deall bod y gwahaniad yn dros dro, mae’r plentyn felly yn teimlo nad ydyn nhw yn gallu ymddiried yn ei fam i ddod 'nôl. Oherwydd hyn, wrth i’r plentyn heneiddio mae’n debygol y bydden nhw’n fwy ‘clingy’ oherwydd dydy nhw ddim yn sicr bydd mam yn dod 'nôl i’w hol, gan fod nhw wedi profiadau’r fam yn gadael nhw am gyfnod hir yn ystod y cyfnod pwysicaf yn ddatblygiad yr ymlyniad rhwng y fam a’r plentyn (Gomez, 1998). Felly, Mae Ella yn teimlo nad ydy hi yn gallu dibynnu ar ei mam i ddod yn ôl i’w hol a dyna pam mae nad ydy hi pob amser yn hapus i adael mam yn y bore.Gwelir yn yr ysgol plentyn yn debyg i Ella ynglŷn â gadael wrth ddod i’r ysgol yn y bore. Un o’r awgrymiadau i helpu Ella yw dod a hi i’r ysgol ar y funud olaf. Wrth wneud hyn fydd llai o amser gyda hi i feddwl am adael ei mam ac felly fydd hi yn llai tebygol o weithio ei hun i fyny cyn mynd i’r ysgol. Hefyd, gall y fam a’r athro atgoffa Ella yn gyson yn y boreu y byddi yn gweld mam ar ddiwedd y dydd. Wrth iddi weld y cysondeb o’i fam yn dod i nôl hi o’r ysgol, yn ddelfrydol y byddi yn dechrau dod yn fwy ewyllysgar i ddod i’r ysgol gan fod hi’n gwybod y bydd mam yna ar ddiwedd y dydd.

Er bod e’n glir bod Ella yn gallu dangos bod hi’n drist, sydd yn beth positif o fewn ei ddatblygiad emosiynol, mae’n bwysig bod hi’n dod i ddeall sut i ddelio gyda'r teimladau yna. Yn yr ysgol pontio fe welwn ni nifer o adnoddau a gweithgareddau yn cael ei ddefnyddio sydd yn canolbwyntio ar deimladau'r plant. Rhywbryd yn ystod y dydd, pob dydd, mae’r athro yn gofyn i bob plentyn yn unigol sut y maen nhw’n teimlo a pham maen nhw’n teimlo fel hwn. Prif bwrpas hwn oedd dangos i’r plant pwysigrwydd trafod teimladau yn gyson ac i normaleiddio fe. Mae’n bwysig i athrawon ystyried efallai nad ydy pob plentyn yn y dosbarth yn cael perthynas da gyda’r rhieni neu’r gofalwyr, ac felly mae’r trafod y teimladau yma yn yr ysgol yn ffordd iddyn nhw deimlo fel maen nhw’n cael ei gwrando arno. Mewn sefyllfa Ella, efallai bydd trafod teimladau yn ddyddiol fel hyn yn annog iddi i siarad am pam mae hi’n drist yn hytrach na dim ond llefen. Wrth iddi rannu ei theimladau gyda rhywun arall, efallai y byddi yn gallu ymdopi gyda’r teimladau yna yn well. Os nad ydy Ella am siarad ar lafar am ei theimladau, mae’n bosib defnyddio adnoddau fel wynebau hapus neu drist iddi dangos sut mae hi’n ei theimlo.

Welir hefyd y defnydd o’r gweithgaredd ‘mwd mwd’, yn aml i dargedu plant oedd yn dioddef yn feysydd gwahanol. Gellir defnyddio ‘mwd mwd’ i helpu datblygiad emosiynol Ella. Bydd yr athro, neu aelod o’r tîm dysgu yn mynd ac Ella i ystafell fach anffurfiol am tua deg i bymtheg munud dim ond i drafod eu teimladau yn ddyfnach. Yn yr ystafell fydd yna dewis o deganau synhwyraidd iddi chwarae gyda wrth drafod. Dywed y cynorthwyydd yn yr ysgol pontio bod y teganau synhwyraidd yma yn gwneud y sgwrs yn fwy anffurfiol ac felly o ganlyniad mae’r plentyn yn agor lan mwy, sydd yn gwneud e’n haws i’r tîm addysgu cynllunio sut y maent nhw yn gallu ac yn mynd i helpu Ella ymhellach.

Mae sut mae’r plentyn yn emosiynol, yn gallu cael effaith mawr ar ei datblygiad gwybyddol. Os nad ydy plentyn mewn lle da yn emosiynol fydden nhw’n llau parod i ddysgu ac yn methu canolbwyntio, tra bydd plant sydd yn fwy cadarn yn emosiynol yn fwy parod i ddysgu ac yn gallu canolbwyntio yn well (Siencyn, 2008). Yn ogystal, yn ôl damcaniaeth Vygotski mae datblygiad gwybyddol, iaith yn benodol, yn datblygu trwy ryngweithiadau cymdeithasol. Fel yr ydyn wedi ei gweld, nid yw Ella yn lle da iawn yn emosynol, ac weithiau yn gweld sefyllfaoedd a gweithgareddau cymdeithasol yn anodd, sydd yn bosib yn cael effaith ar eu datblygiad gwybyddol. Wrth drafod datblygiad gwybyddol Ella, felly, welir bydd yna nifer o gysylltiadau yn ôl at ddatblygiad emosiynol a cymdeithasol hi.

Dywed (Siencyn, 2008) y gall plant dysgu mwy wrth chwarae yn naturiol na efallai trwy gael gwybodaeth wrth oedolyn. Wrth roi’r cyfle i blant i chwarae’n anffurfiol y gallen nhw dysgu dros eu hun wrth wneud camgymeriadau. Mae hwn yn cael eu cefnogi gan un o syniadau sylfaenol y damcaniaethwr Piaget “the child is an active participant in the development of knowledge, constructing his own understanding” (Boyd & Bee, 2014), sef bod plant yn dysgu trwy brofiadau. Yn y dosbarth derbyn yn yr ysgol pontio roedd meysydd chwarae gwahanol wedi cael ei osod o amgylch y dosbarth ar gyfer gweithgareddau annibynnol, lle mae’r plant yn cael y cyfle i greu gwahanol bethau, e.e. twb wedi ei llenwi gyda defnyddiau naturiol e.e pren a dail. Nod y maes yma oedd creu ramp, ond doedd dim cyfarwyddiadau penodol iddyn nhw ddilyn, felly roedd y plant yn gallu profiadu creu’r ramp wrth eu pen eu hun ac yna dysgu wrth i bethau mynd yn anghywir e.e. y ramp ddim yn gweithio fel y maen nhw ei eisiau. Bydd gweithgareddau fel hyn yn gallu bod yn help mawr i ddatblygiad gwybyddol Ella. Welir yn broffil Ella bod hi’n ddibynnol ar gyfarwyddiadau oedolion, ac yn weld e’n anodd gwneud dewisiadau dros ei hun. Bydd gweithgareddau fel hyn yn hybu Ella i fod yn fwy annibynnol ac i ddibynnu ar oedolion yn llai. Efallai i ddechrau bydd Ella yn gweld y meysydd gweithgareddau annibynnol yn anodd gan fod hi’n dibynnu ar oedolion gormod, ond, mae’n bosib y bydd hi’n gwylio plant eraill yn mynd ati i’r tasgau ac yna yn magu digon o hyder i fynd ati ar pen ei hun. Roedd rhannau o ddamcaniaeth Vygosky yn debyg i beth oedd Piaget yn credu yng nglyn a phlant yn dysgu wrth brofiadau, ond, dywed Vygosky bod plant yn dysgu wrth ddynwared neu gopïo plant eraill (McLeod, 2007), fel y gall Ella gwneud yn y sefyllfa yma.

Gyda’r un fath o weithgareddau, gall yr athro ehangu sgiliau gwybyddol Ella, o ran iaith. Nid yw Ella yn cychwyn sgwrs i ddweud wrth oedolion am rywbeth mae hi wedi ei gwneud ac yn aml yn ateb cwestiynau yn defnyddio dim ond un gair. Gall yr athro, neu aelod arall o’r tîm dosbarth, gofyn i Ella cwestiynau syml ynglŷn â beth mae hi wedi bod yn gwneud. Efallai i ddechrau bydd angen llawer o anogaeth ar Ella i geisio ateb y cwestiynau, ond wrth i’r wythnosau mynd ymlaen, yn ailadrodd y broses o’r holi cwestiynau, efallai yn gwneud y cwestiynau yn fwy manwl, neu’n rhoi llai o gymorth iddi, dylai Ella dod yn fwy hyderus ac yna yn gallu esbonio beth mae hi wedi bod y gwneud heb gymaint o gymorth. Mae’r proses yma o adeiladu mwy o hyder, wrth gael llai o gymorth, i alluogi plentyn i wneud rhywbeth o ganlyniad i ddamcaniaeth Vygotsky o’r parth datblygiad procsimol. Wrth holi cwestiynau i Ella I ddechrau mae’n bwysig i’r athro ailadrodd yr un geiriau pob wythnos er mwyn iddi ddechrau deall beth maen nhw’n eu meddwl. Gellir wedyn dechrau ehangu ei geirfa wrth i’w hiaith ddatblygu, ond i gofio cyfeirio nôl at y geiriau mae hi wedi dysgu yn flaenorol. Wrth ddefnyddio'r dull ailadrodd yma fydd y geiriau yn gallu symud o’r cof tymor byr, i’r cof tymor hir, lle fydden nhw yn aros am dymor hir o amser os bydden nhw yn cael ei chyfeirio yn nol atynt yn aml.

I gloi gellir gweld bod datblygiad cymdeithasol, emosiynol a gwybyddol yn tynnu mewn i’w gilydd llawer, ac felly os mae plentyn yn cael anawsterau o fewn un maes datblygiad, mae’n debygol y bydd yn cael effeithio eu datblygiad mewn meysydd eraill hefyd.

